Diari Oficial de la Generalitat Valenciana


Sumari del DOGV 6117, del 06-10-2009 (2009/11772)

RESOLUCIÓ de 15 de setembre de 2009, de la Direcció General de Treball, Cooperativisme i Economia Social, per la qual es disposa el registre i la publicació de l'acord pel qual es modifica de forma transitòria i excepcional, durant els anys 2009 i 2010, el que disposa l'article 62 del Conveni Col·lectiu de Derivats del Ciment de la Comunitat Valenciana (Codi núm. 8000535).
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6117

Data del DOGV
:   06-10-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/11427


Data del document
:   15-09-2009

Organisme emissor
:   Conselleria d'Economia, Hisenda i Ocupació

Tipus de document
:   Resolució

Descriptors 

:   * conveni col·lectiu

RESOLUCIÓ de 15 de setembre de 2009, de la Direcció General de Treball, Cooperativisme i Economia Social, per la qual es disposa el registre i la publicació de l'acord pel qual es modifica de forma transitòria i excepcional, durant els anys 2009 i 2010, el que disposa l'article 62 del Conveni Col·lectiu de Derivats del Ciment de la Comunitat Valenciana (Codi núm. 8000535). [2009/11649]  
Vist el text de l'acord pel qual es modifica de forma transitòria i excepcional el que disposa l'article 62, sobre no aplicació del règim salarial, del Conveni Col·lectiu de Derivats del Ciment de la Comunitat Valenciana, subscrit per la Comissió Negociadora en data 25 de juny de 2009, que està integrada, de part empresarial, per representants de FEDCAM i ANEFHOP, i de part dels treballadors, per representants dels sindicats CCOO-FECOMA-PV i UGT-MCA, i de conformitat amb el que disposen els articles 90, apartats 2 i 3 del Reial Decret Legislatiu 1/1995, de 24 de març, de la Llei de l'Estatut dels Treballadors; i els articles 2, 3 i 6 del Reial Decret 1.040/1981, de 22 de maig, sobre registre i dipòsit de convenis col·lectius de treball, esta Direcció General de Treball, Cooperativisme i Economia Social, de conformitat amb les competències que té transferides segons el Reial Decret 4.105/1982, de 29 de desembre, acorda  
Primer  
Ordenar que siga inscrit en el Registre de Convenis Col·lectius de Treball d'esta direcció general, amb notificació a la Comissió Negociadora, i que siga dipositat el text original de l'acord.  
Segon  
Disposar que siga publicat en el Diari Oficial de la Comunitat Valenciana.  
València, 15 de setembre de 2009.- El director general de Treball, Cooperativisme i Economia Social: Román Ceballos Sancho.  
CONVENI COL·LECTIU AUTONÒMIC DE DERIVATS   
DEL CIMENT DE LA COMUNITAT VALENCIANA  
A València, el 25 de juny de 2009, a les 11.00 hores, en els locals de la Federació Valenciana d'Empresaris de la Construcció (FEVEC), situats al carrer del Músic Peydró, núm-36-4, es reunixen les parts següents:  
Per la representació empresarial:  
Per FEDCAM  
- Rafael Moscat Pomares  
- Juan García Beltrán  
- Vicente Cerezo Novejarque  
Per ANEFHOP:  
- Enrique Biosca Garzó  
- Francisco González Barroso  
Per la representació social:  
Per CCOO FECOMA-PV  
- Carlos Broch Tejedor  
- José Heredia Contreras   
- Francisco Roca Zamora   
- Luis Adolfo Cruz Cruzado   
- Edmundo Escobar Ferrer  
Assessors  
- Miguel Montalbán Gámez  
- Francisco Mejias Albiñana  
Per UGT-MCA  
- Elvira Martinez Rodriguez  
Assessors  
Miguel Sebastián Ara  
Ambdues parts es reconeixen mútuament plena legitimació i capacitat per a la firma del present acord, constituïdes en Comissió Negociadora del Conveni Autonòmic de Derivats del Ciment de la Comunitat Valenciana  
ACORDEN  
Primer. Constatada la difícil situació per la qual travessa el sector de derivats del ciment, com a conseqüència de la crisi econòmica que implica tota la cadena de construcció, i la constant pèrdua de llocs de treball que produïxen, estimen les parts que han de dotar-se d'instruments transitoris que permeten, mentres persistisca l'actual conjuntura econòmica, ajudar a aturar la caiguda de l'ocupació i contribuir amb les empreses afectades resoldre estos problemes  
Segon. Modificar de forma transitòria i excepcional durant els anys 2009 i 2010 el que disposa l'article 62 del vigent Conveni Col·lectiu Autonòmic de Derivats del Ciment en el sentit de, les empreses que sol·liciten la no aplicació del règim salarial únicament hauran d'aportar els balanços de situació i el compte de resultats que acrediten situacions de pèrdues d'explotació en els dotze mesos anteriors a la data de presentació de la sol·licitud.  
Tercer. Per a l'any 2009, disposaran de 90 dies naturals des de la publicació oficial de les taules salarials per a sol·licitar la no aplicació del règim salarial pactat. Este termini serà de 30 dies naturals des de la publicació oficial per a l'any 2010.  
Quart. Les empreses no podran fer ús d'esta clàusula durant dos anys consecutius; no obstant això, aquelles empreses en què persistisquen les condicions que els van portar a acollir-se a la no aplicació salarial durant l'any 2009, podran sol·licitar la desvinculació per a l'any 2010 i serà la Comissió Paritària d'Interpretació d'este conveni qui resoldrà la procedència o no de la sol·licitud.  
Cinqué. Es faculta Beatriz Elipe Songel per a dipositar la present acta, a efectes del seu registre en la Conselleria d'Economia, Hisenda i Ocupació, i posterior publicació en el Diari Oficial de la Comunitat Valenciana.  
No havent-hi més assumptes a tractar, una vegada llegida i firmada, la present acta per un membre de cada representació, s'alça la sessió a les 13.00 hores.